**POZIV NA DOSTAVU PROJEKTNIH PRIJEDLOGA**

**„PODRŠKA SOCIJALNOM UKLJUČIVANJU I ZAPOŠLJAVANJU MARGINALIZIRANIH SKUPINA“**

**UP.02.1.1.06**

**PITANJA I ODGOVORI br. 22**

**25. SIJEČNJA 2018.**

|  |  |  |
| --- | --- | --- |
| **r.br** | **PITANJE** | **ODGOVOR** |
| **01.** | **Koliko je do sada projektnih prijava zaprimljeno u odnosu na ukupnu alokaciju?** | Za ovaj Poziv nije predviđeno objavljivanje traženih informacija. Poziv će biti obustavljen u trenutku kada zaprimljeni projektni prijedlozi, u odnosu na zahtijevani iznos bespovratnih sredstava, dosegnu 120% ukupno raspoloživog iznosa Poziva. |
| **02.** | **Mogu li mentori biti uspješni poslovni ljudi hrvatske nacionalnosti koji žive i rade u nekoj drugoj EU zemlji i je li dozvoljeno online – mentoriranje?** | Isključivo on – line mentoriranje nije prihvatljiva aktivnost u okviru ovog Poziva jer je za mentorski odnos jedan od najvažnijih elemenata upravo osobni odnos između mentora i mentoriranog. Pri tome je prihvatljiva elektronska komunikacija između sastanaka. Naime, od mentora se očekuje da ima sastanke sa nezaposlenim korisnicima zajamčene minimalne naknade, da s njim odlazi na neka mjesta prema individualnom planu za socijalno uključivanje, da je ad - hoc dostupan prema potrebi i sl. te je upravo zbog toga potrebna i njegova fizička prisutnost, a ne samo virtualna. Po pitanju angažiranja osoba koje žive i rade u drugoj EU zemlji, Korisnik ugovora dužan je slijediti nacionalna pravila iz područja hrvatskog radnog zakonodavstva. |
| **03.** | **U točki 4.1.2. Neprihvatljivi izdaci navodi se da "troškovi pružanja usluge mentorstva pripadnicima ciljane skupine koji nisu korisnici prava na ZMN" Jedna od najvažnijih aktivnosti za beskućnike je upravo mentorstvo, međutim ako su korisnici prihvatilišta ne primaju ZMN, ako su na ulici s neriješenim statusnim pitanjima ( prebivalište, osobna iskaznica, prijava na HZZ, itd.) ne primaju ZMN. Kako vam nije jasno da ovom odrednicom, pa i nekim drugim upravo isključujete najisključenije, a koje navodite u točki 1.4. Upravo je onima koji ne ostvaruju ZMN (zbog neposjedovanja osobnih dokumenata) ili nisu smješteni ili su smješteni a ne primaju ZMN potrebne aktivnosti s ciljem njihovog zapošljavanja i socijalnog uključivanja.** | Cilj ove mjere je bio smanjiti visok broj radno sposobnih među korisnicima zajamčene minimalne naknade (ZMN), na način da se unaprijedi direktni rad s korisnicima te da se odmakne samo od administrativnih provjera statusa. Kod idućih natječaja će se voditi računa da se razmotri širi obuhvat korisnika ove mjere, koja bi uključivale različite ciljne skupine koje istodobno nisu nužno korisnici ZMNa. |
| **04.** | **Nisu dozvoljeni troškovi dodatnog dohotka za poslove vezane uz projekt za zaposlenike Korisnika ili partnera. Pitam vas tko će onda odraditi posao posebno onaj koji se odnosi na vođenje i administriranje. Vi vjerojatno pretpostavljate da zaposlenici u udrugama imaju lufta za vrijeme radnog vremena pa mogu raditi i na provedbi projektnih aktivnosti. Kako platiti zaposlenu osobu za rad izvan radnog vremena. Nemoguće je naći nekoga tko će dvije godine besplatno raditi na projektu ili forsirate razne honorarce i konzultante koji rade na desecima projekata i dobro zarađuju?** | Nisu prihvatljivi troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili partnera koji istovremeno svoju redovnu plaću primaju temeljem ugovora o radu. Troškovi plaće temeljem ugovora o radu za potrebe rada na projektu zaposlenika prihvatljivi su za financiranje.  Ugovaranje vanjskog osoblja za upravljanje projektom prihvatljivo je u okviru ovog Poziva. |
| **05.** | **Neprihvatljivi su i bankovni troškovi. Tko bi to trebao platiti, da li znate kolike su to naknade.** | Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode neprihvatljivi su temeljem Pravilnika o prihvatljivosti izdataka u okviru Europskoga socijalnog fonda (NN 149/14, 14/16, 74/16 ) |
| **06.** | **Molimo vas za objašnjenje je li dovoljan dokaz o nezaposlenosti - Izjava predsjednika udruge (ovjerena i**  **potpisana) za poimence navedene osobe s invaliditetom (pripadnike ciljanih skupina) da su iste nezaposlene, da nisu studenti te da aktivno traže posao?** | Kako je navedeno u Uputama za prijavitelje, za podskupinu ciljne skupine - osobe s invaliditetom potrebno je pribaviti sljedeće dokaze:  o potvrda o vođenju u evidenciji HZZ-a ili, ukoliko osoba nije u evidenciji HZZ-a, Izjava **osobe** da nije redovit učenik ili student te da nema posao, raspoloživa je za posao i aktivno traži posao i  o nalaz, rješenje ili mišljenje relevantnog tijela vještačenja o vrsti oštećenja ili potvrda o upisu u Hrvatski registar osoba s invaliditetom. Slijedom navedenog, izjava predsjednika udruge za osobe, pripadnike ciljane skupine, nije odgovarajući dokaz. |